
JAVNI POZIV ZA (SU)FINANCIRANJE PROVEDBE PROGRAMA/PROJEKATA JAVNIH POTREBA U SPORTU NA PODRUČJU OPĆINE HLEBINE
ZA 2021. GODINU




U P U T E   Z A   P R I J A V I T E L J E



Datum raspisivanja javnog natječaja

3. veljače 2021.




Rok za dostavu prijava

5. ožujka 2021. do 12:00 sati

I. [bookmark: page2]OPIS STANJA 

Općina Hlebine posjeduje bogatu sportsku tradiciju, osobito kada su u pitanju programi treninga i natjecanja sportaša, sportske manifestacije, sport učenika i poticanje sportske rekreacije građana.

Sport u Općini Hlebine je organiziran kroz:
1. Sport predškolske djece i učenika
1. Sportske udruge Općine Hlebine,
2. Sportsku rekreaciju.

	Sport predškolske djece i učenika provodi se u okviru redovnog programa redovne nastavne i izvannastavne  aktivnosti u Osnovnoj školi Josipa Generalića u Hlebinama, te on kao takav, nije predmet ovog Javni poziva. 
Na području Općine Hlebine djeluju 4 sportske udruge koje se bave različitim sportovima, kao nogomet, ribolov i lovstvo. Osnovni cilj sportskih udruga je promicanje i organizacija svih vidova sporta u Općini Hlebine. 
Sportska rekreacija je primjerena svim kategorijama ljudi, a prema dobi populacije kojoj je namijenjena, smjernice djelovanja možemo podijeliti u tri skupine:
	1. djeca: svestrani razvoj psihofizičkih sposobnosti,
	2. odrasli: održavanje i unapređenje općih i radnih sposobnosti ,
	3. starije osobe: održavanje i unapređenje općih i specifičnih sposobnosti.
	Sportska rekreacija održava se pojedinačno ili grupno, organizirano u okviru djelovanja pojedinih udruga kao jedna od aktivnosti, a kojima to nije ni osnovna djelatnost niti jedna od registriranih djelatnosti.  

II. CILJEVI JAVNOG POZIVA I PRIORITETI ZA DODJELU SREDSTAVA 

Javni natječajni postupak provodi se u skladu sa Zakonom o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20), Zakonom o udrugama („Narodne novine“ broj 74/14, 70/17, 98/19), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i Pravilnikom o financiranju programa i projekata udruga koje su od interesa za Općinu Hlebine („Službeni glasnik Koprivničko-križevačke županije“ broj  4/16).


Sredstva za financiranje provedbe programa/projekata javnih potreba u sportu osiguravaju se u Proračunu Općine Hlebine za 2021. godinu, Razdjel 003 DRUŠTVENE, SOCIJALNE I DRUGE DJELATNOSTI, Glava 00304 OSTALE DRUŠTVENE DJELATNOSTI, Program 1008 OSTALE DRUŠTVENE DJELATNOSTI, Aktivnost 100802 Sport i rekreacija.


Opći cilj ovog javnog poziva je razvoj sporta u Općini Hlebine i povećanje kvalitete života djece, mladeži te svih građana kroz provođenje sportskih programa treninga i natjecanja u sportskim klubovima Općine.

Specifični cilj ovog javnog poziva je razviti i provesti učinkovite i održive aktivnosti koje će pridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine.


Prioriteti za dodjelu sredstava su razne projektne aktivnosti kojima se unaprjeđuje kvaliteta života djece, mladeži i svih stanovnika Općine kroz provođenje sportskih i rekreacijskih aktivnosti, a koje su usmjerene na sljedeća prioritetna područja:

· Trening i natjecanja sportaša, 
· Sportske priredbe i manifestacije, 
· Sport za djecu i mlade, 

· Sportsko rekreacijske aktivnosti.


III. PLANIRANI IZNOSI I UKUPNA VRIJEDNOST JAVNOG NATJEČAJA

Za sufinanciranje programa/projekata u okviru ovog javnog natječaja za programe sportskih udruga, u proračunu Općine Hlebine planirana su financijska sredstva u ukupnom iznosu od 104.000,00 kuna.
Ukupna planirana vrijednost javnog natječaja može se mijenjati ovisno o visini stvarno raspoloživih odnosno uplaćenih sredstava.
Najmanji iznos financijskih sredstava koji se može ugovoriti po pojedinom programu/projektu iznosi 10.000,00 kuna.
Najveći iznos financijskih sredstava koji se može ugovoriti po pojedinom programu/projektu iznosi 70.000,00 kuna.
Svaka udruga u okviru javnog natječaja može prijaviti i ugovoriti najmanje jedan, a najviše dva  programa/projekta za razdoblje provedbe do 12 mjeseci u periodu od 1.1.2021. do 31.12.2021. godine. 
U sklopu planirane vrijednosti, Općina Hlebine namjerava dodijeliti bespovratna sredstva za provedbu 4 programa. 

IV.  FORMALNI UVJETI JAVNOG NATJEČAJA 

PRIJAVITELJI: TKO MOŽE PODNIJETI PRIJAVU? 

Prihvatljivi prijavitelji

Pravo podnošenja prijave programa imaju sportske udruge čiji su ciljevi i djelatnosti usmjereni ka zadovoljenju javnih potreba stanovnika Općine Hlebine u području sporta, a kojima temeljna svrha nije stjecanje dobiti i čije aktivnosti Jedinstveni upravni odjel Općine Hlebine ne ocijeni kao gospodarsku djelatnost u sportu.

Prijavitelji moraju zadovoljiti sljedeće uvjete:
· su upisani u Registar udruga, odnosno drugi odgovarajući registar i u Registar neprofitnih organizacija; 
· su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva);
· su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom; 
· program/projekt/jednokratna aktivnost, koji prijave na javni natječaj Općine, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog natječaja; 
· su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora; 
· nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine; 
· se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom; 
· općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima; 
· imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način); 
· imaju zadovoljavajuće organizacijske kapacitete i ljudske resurse za provedbu programa/projekta, programa javnih potreba, javnih ovlasti, odnosno pružanje socijalnih usluga; 
· uredno predaju sva izvješća Općini i drugim institucijama. 

Da bi prijava udruge mogla biti financirana u okviru Programa javnih potreba u sportu predlagatelj mora podnijeti prijavu na posebnim obrascima koji se mogu preuzeti na mrežnim stranicama Općine Hlebine (www.hlebine.hr), i to:

1. Opisni obrazac prijave programa ili projekta – Obrazac 1,
2. Obrazac Proračuna programa ili projekta  – Obrazac 2,
3. Izjavu o nepostojanju dvostrukog financiranja – Obrazac 3,
4. Izjavu o urednom ispunjenju obveza iz svih prethodno sklopljenih ugovora o financiranju iz proračuna Općine i drugih javnih izvora – Obrazac 4,
5. Popis priloga – Obrazac 5,
6. Izjavu o partnerstvu – Obrazac 6 (ukoliko je primjenjivo).

     Uz gore navedene obrasce, prijavitelji su obvezni dostavi i sljedeću dokumentaciju:


1. Preslika Rješenja iz Registra udruga Republike Hrvatske i Registra sportskih djelatnosti,
2. Uvjerenje o nekažnjavanju odgovorne osobe udruge i voditelja programa/projekta u izvorniku ili preslici, s tim da uvjerenje ne smije biti starije od šest mjeseci dana od dana objave Javni poziva,
4. [bookmark: page8]Potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave Javni poziva (ukoliko je udruga obveznik plaćanja poreza i doprinosa),
5. Popis članova udruge (sukladan Zakonu o udrugama).

Napomena: Iznimka za dokumente 2. i 3. odnosi se na programe/projekte čiji iznos sufinanciranja ne prelazi 20.000,00 kuna – u provjeri formalnih uvjeta neće se zahtijevati potvrda porezne uprave o urednom ispunjavanju obveza plaćanja doprinosa, poreza i drugih davanja, niti uvjerenje/potvrda nadležnog suda da se ne vodi postupak protiv osobe ovlaštene za zastupanje prijavitelja koja je potpisala prijavu i koja je ovlaštena potpisati ugovor o financiranju. 

Neprihvatljivi prijavitelji

Pravo prijave na javni natječaj nemaju:
· ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,
· udruge koje nisu upisane u Registar neprofitnih organizacija, 
· strukovne udruge čiji rad/djelatnost nije direktno ili indirektno vezana za sport, 
· udruge koje su nenamjenski trošile prethodno dodijeljena sredstva iz Programa javnih potreba u sportu Općine Hlebine,
· udruge koje su u stečaju, 
· udruge koje imaju dugovanja prema državnom proračunu i Proračunu Općine Hlebine,
· udruge čiji je jedan od osnivača politička stranka. 

U okviru javnog poziva moći će se financirati aktivnosti sportskih udruga koje spadaju u njihov redovan program rada u kalendarskoj godini kao i nefinancijska podrška udruzi.

U čemu se sastoji nefinancijska podrška, prijavitelji upisuju u za to predviđene dijelove obrasca (korištenje prostorija bez naknade).


	 TROŠKOVI KOJI ĆE SE FINANCIRATI

	Prihvatljivi izravni troškovi

Pod izravnim troškovima podrazumijevaju se troškovi koji su neposredno povezani uz provedbu pojedinih aktivnosti prijavljenog programa.
Sredstvima javnog natječaja smiju se financirati samo stvarni i prihvatljivi troškovi nastali provođenjem programa/projekta. Prilikom procjene programa/projekta ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.
Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:
· troškovi najma dvorane, sportskih terena, sportskih objekata za održavanje treninga i natjecanja sportaša,
· troškovi stručnog rada trenera i sportskih djelatnika za provođenje programa,
· troškovi natjecanja (kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza), 
· troškovi nabavke opreme nužne za provedbu projekta/programa koja mora biti specificirana po vrsti i iznosu,
· grafičke usluge (grafička priprema, usluge tiskanja letaka, brošura,majica i sl. pri čemu treba navesti vrstu i namjenu usluge, količinu, jedinične cijene),
· usluge promidžbe (održavanje internetskih stranica, obavijesti u tiskovinama, promidžbeni materijal),
· izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi programa,
· troškovi putovanja (troškovi prijevoza - priznaju se ako je putovanje potrebno za provedbu aktivnosti, a koristi se ekonomski najisplativija opcija), 
· putni troškovi (putni nalozi) koji mogu biti isključivo u svrhu obavljanja osnovnih aktivnosti kluba,
· knjigovodstvene (računovodstvene) usluge, 
· ostali troškovi koji su izravno vezani za provedbu aktivnosti programa ili projekta.

Iz sredstava koja se traže za provedbu programa/projekta ne smije se isplaćivati regres ili druge slične naknade zaposlenicima i članovima prijavitelja.


Prihvatljivi neizravni troškovi

Korisniku sredstava može se odobriti do najviše 25% ukupno odobrenog iznosa financiranja iz Proračuna Općine Hlebine za pokrivanje dijela neizravnih troškova kao što su:

· komunalne usluge (energija, voda, smeće i sl.), 
· uredski materijal, 
· sitan inventar, 
· telefon, pošta i internet, 
· reprezentacija (sendviči i sl., voda i drugo bezalkoholno piće koje je neophodno za provedbu aktivnosti). 

Neprihvatljivi troškovi

Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja skupštine, upravnoga odbora i slično).
Također, neprihvatljivi troškovi su:
· kazne koje se ne odnose na kazne iz sportskih susreta u području natjecateljskog sporta, financijske globe i troškovi sudskih sporova, 
· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
· plaćanje neoporezivih bonusa zaposlenima, 
· bankovne pristojbe za otvaranje, naknade za financijske transfere i druge pristojbe u potpunosti financijske prirode, 
· troškovi koji su već bili financirani iz javnih izvora odnosno troškovi koji se u razdoblju provedbe projekta/programa financiraju iz drugih izvora, 
· kupnja rabljene opreme, strojeva i namještaja, 
· kupovina zemljišta ili građevina, 
· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika, 
· donacije u dobrotvorne svrhe, 
· zajmovi drugim organizacijama ili pojedincima, 
· ulaganja u kapital ili kreditna ulaganja, jamstveni fondovi, 
· reprezentacija (catering, hrana i piće) koja nije direktno povezana s natjecanjem, 
· putni nalozi igračima koji nisu povezani s osnovnom djelatnošću kluba (sastanci, seminari i sl.), 
· drugi troškovi koji nisu u neposrednoj povezanosti sa sadržajem i ciljevima projekta. 

V. PRIJAVA NA JAVNI NATJEČAJ

	Obrasci se popunjavanju putem računala, te se šalju u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja.


	Navedenu tiskanu natječajnu dokumentaciju potrebno je dostaviti zatvorenoj omotnici, poštom na adresu:


OPĆINA HLEBINE
Trg Ivana Generalića 1, 48323 HLEBINE

s naznakom

„Prijava na javni natječaj za (su)financiranje programa/projekta javnih potreba u sportu Općine Hlebine za 2021. godinu 
– NE OTVARATI – “

ili osobno u pisarnicu Općine  Hlebine (radnim danom od 7.00 do 15.00 sati).

Na vanjskome dijelu omotnice potrebno je istaknuti puni naziv i adresu prijavitelja.

Prijave koje nisu dostavljene na propisani način i ne sadrže svu dokumentaciju koja je propisana javnim natječajem neće biti uzete u daljnje razmatranje.

VI. DATUM OBJAVE JAVNOG NATJEČAJA I ROK ZA PODNOŠENJE PRIJAVE

Javni natječaj je otvoren danom objave na internetskim stranicama Općine Hlebine   www.hlebine.hr , od 3. veljače 2021. godine. 
Rok za prijavu na javni natječaj je 5. ožujka 2021. godine do 12:00 sati. Sve prijave poslane nakon navedenog roka neće biti uzete u razmatranje.
U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijma pošiljke. Ako je prijava dostavljena poštom, vrijedit će datum koji je pečatom naznačen na omotnici.
Obrasci za prijavu zajedno s detaljnim uputama za prijavljivanje nalaze se na internetskim stranicama Općine Hlebine, www.hlebine.hr.
Sva pitanja vezana uz javni natječaj mogu se postaviti telefonom na broj 048/836-139 ili elektroničkim putem, slanjem upita na sljedeću adresu elektroničke pošte:  opcinahlebine@gmail.com 
Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

VII.   PROCJENA PRIJAVA I DONOŠENJE ODLUKE O DODJELI SREDSTAVA

Procjenu prijavljenih programa/projekata provodi Povjerenstvo za ocjenjivanje.

VIII. PROVJERA ISPUNJAVANJA FORMALNIH UVJETA JAVNOG NATJEČAJA

Davatelj financijskih sredstava ustrojava Povjerenstvo za otvaranje prijava koje utvrđuje:
· je li prijava dostavljena u zadanome roku,
· je li zatraženi iznos sredstava unutar financijskih pragova postavljenih u javnom natječaju, 
· je lokacija provedbe programa/projekta na području Općine,
· je li prijavitelj prihvatljiv sukladno uputama za prijavitelje javnog natječaja,
· jesu li dostavljeni, potpisani i ovjereni svi obvezni obrasci, i
· jesu li ispunjeni drugi formalni uvjeti javnog natječaja. 

Sve se prijave urudžbiraju po redu zaprimanja, a osoba zadužena za praćenje prijava na javni natječaj vodi posebnu evidenciju. 
Članice/članove Povjerenstva imenuje općinska načelnica Općine Hlebine.
Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.
Prijave programa/projekata koje ne udovoljavaju uvjetima javnog natječaja (zakašnjele prijave, prijave koje ne sadrže svu javnim natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz javnog poziva), neće se razmatrati, o čemu će prijavitelji biti obaviješteni pisanom obavijesti u roku od osam (8) dana s naznakom razloga zbog kojih prijava ne zadovoljava propisane uvjete javnog poziva.
Nakon provjere svih pristiglih i zaprimljenih prijava u odnosu na formalne uvjete javnog natječaja, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete javnog natječaja.
Prijavitelji koji nisu zadovoljili propisane uvjete javnog natječaja mogu uložiti prigovor općinskoj načelnici u roku od osam (8) dana od primitka obavijesti. O prigovoru odlučuje općinska načelnica u roku od 8 dana od dana zaprimanja prigovora. 


IX. POSTUPAK OCJENE KVALITETE PROGRAMA/PROJEKATA I ROKOVI ZA 
                    PODNOŠENJE PRIGOVORA

Povjerenstvo za ocjenjivanje pristiglih projekata i programa/projekata daje ocjenu kvalitete programa/projekata i prijedlog za financijsku potporu (OBRAZAC za procjenu kvalitete/vrijednosti projekta).

      Razmatraju se samo oni programi koji su udovoljili propisanim uvjetima javnog natječaja.
Svaka pristigla i zaprimljena prijava ocjenjuje se temeljem kriterija navedenih u Obrascu za ocjenu programa.
Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programima/projektima u sklopu javnog poziva.

Podnositelj prijave programa/projekta koji nije prihvaćen ima pravo prigovora na postupak odabira projekata i programa, kojeg podnosi pisanim putem  općinskoj načelnici u roku od osam (8) dana od dana zaprimanja pisanog obrazloženja iz stavka 1., točke 9. ovih uputa za prijavitelje.
Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.
Podnositelji prijava kojima nije odobreno financiranje projekata i programa zbog niskog broja bodova imaju pravo uvida u konačni broj bodova, uz pravo Općine na zaštitu tajnosti podataka o osobama koji su stručno vrednovali projekt i program.



X. SKLAPANJE UGOVORA O FINANCIRANJU 
Sa prijaviteljima kojima su odobrena financijska sredstva Općina će potpisati ugovor o financiranju u roku od 30 dana od dana donošenja odluke o (su)financiranju.

XI.  ZABRANA DVOSTRUKOG FINANCIRANJA
Za financiranje programa/projekata koje se već financiraju iz nekog javnog izvora i po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora. 
Posebno se zabrana dvostrukog financiranja odnosi na programe/projekte koje će se (su)financirati na temelju programa javnih potreba putem drugih javnih izvora, a dokazuje se  dopunjavanjem izjave.
[bookmark: _Hlk368654230]Podnositelj zahtjeva popunjavanjem Obrasca 3 daje pismenu izjavu pod materijalnom i kaznenom odgovornošću o nepostojanju dvostrukog financiranja. 

XII. POPIS POZIVNE DOKUMENTACIJE

1. Javni natječaj, 
2. Upute za prijavitelje, 

3. Opisni obrazac prijave programa ili projekta (Obrazac 1),

4. Obrazac proračuna programa ili projekta (Obrazac 2),
5. Izjava o nepostojanju dvostrukog financiranja (Obrazac 3),
6. Izjava o ispunjenju obveza iz svih prethodno sklopljenih ugovora o financiranju
 (Obrazac 4),
7. Popis priloga koje je potrebno priložiti uz prijavu (Obrazac 5),
8. Obrazac za ocjenu vrijednosti/kvalitete programa ili projekta (Obrazac 6),
9. Obrazac ugovora (Obrazac 7),
10. Obrazac opisnog izvještaja programa ili projekta (Obrazac 8),
11. [bookmark: page10]Obrazac financijskog izvještaja programa ili projekta (Obrazac 9).

